Legal Document

Category: 20

Text:
18. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 219 της 18/19 Μαρτ. 1982 (ΦΕΚ Α΄ 34) Επέκταση των διατάξεων του Νόμ. 103/75, όπως αυτός τροποποιήθηκε και συμπληρώθηκε με το άρθρ. 5 του Νόμ. 854/1978 και στους τακτικούς υπαλλήλους της Αποστολικής Διακονίας της Εκκλησίας της Ελλάδος. Έχοντας υπόψη: 1.Τις διατάξεις των παρ. β΄ και γ΄ του άρθρ. 3 του Νόμ. 103/75 «περί καταβολής εφάπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της Χώρας». 2.Τις διατάξεις της παρ. 2 του άρθρ. 5 του Νόμ. 103/75, που προστέθηκε με την παρ. 4 του άρθρ. 5 του Νόμ. 854/78, σε συνδυασμό με τις διατάξεις της παρ. 2 του άρθρ. 45 του Νόμ. 1140/81. 3.Η γνώμη του Κεντρικού Διοικητικού Συμβουλίου της Αποστολικής Διακονίας της Εκκλησίας της Ελλάδος που λήφθηκε κατά την Ε/14.12.81 συνεδρίασή του, της ΛΣΤ΄ περιόδου. 4.Την 145/1982 γνωμοδότηση του Συμβουλίου της Επικρατείας, μετά από πρόταση των Υπουργών Εθνικής Παιδείας και Θρησκευμάτων και Κοινωνικών Υπηρεσιών, αποφασίζουμε: Άρθρ.1.-Οι τακτικοί υπάλληλοι της Αποστολικής Διακονίας της Εκκλησίας της Ελλάδος, που είναι υποχρεωτικά ασφαλισμένοι στον Κλάδο Αρωγής του Ταμείου Ασφαλίσεως Ορθοδόξου Εφημεριακού Κλήρου Ελλάδος (Τ.Α.Κ.Ε.) από τον οποίο παίρνουν εφάπαξ βοήθημα σύμφωνα με τις διατάξεις του Νόμ. 529/77, όταν συνταξιοδοτηθούν, δικαιούνται, εφ’ όσον το εφάπαξ βοήθημα του Κλάδου αυτού ή οι επιστρεφόμενες εισφορές υπολείπονται από την αποζημίωση που προβλέπεται από το Νόμ. 103/75, όπως αυτός τροποποιήθηκε με το Νόμ. 854/78, να πάρουν από την Αποστολική Διακονία της Εκκλησίας της Ελλάδος, τη διαφορά που προκύπτει μεταξύ του εφάπαξ βοηθήματος, του Κλάδου Αρωγής του Τ.Α.Κ.Ε., ή των εισφορών που επιστρέφονται και ης αποζημίωσης που καθορίζεται από το Νόμ. 103/75. Άρθρ.2.-Στις αποδοχές των υπαλλήλων που έχουν συμπληρώσει 10ετή τουλάχιστον υπηρεσία και υπάγονται στη ρύθμιση του παρόντος, επί των οποίων υπολογίζεται σύμφωνα με τη παρ. 1 του άρθρ. 1 του Νόμ. 103/75 το εφάπαξ χρηματικό βοήθημα, επιβάλλεται από την ισχύ των διατάξεων του άρθρ. 2 του Νόμ. 103/75, όπως αυτές αντικαταστάθηκαν από την παρ. 3 του άρθρ. 5 του Νόμ. 854/78 κράτηση ποσοστού 1% υπέρ της Αποστολικής Διακονίας της Εκκλησίας της Ελλάδος, προς σχηματισμό κεφαλαίου για την καταβολή του εφάπαξ χρηματικού βοηθήματος, εφαρμοζομένων αναλόγως και των λοιπών διατάξεων του άρθρου αυτού. (Μετά τη σελ. 220(β)  Σελ. 220,01 Τεύχος 781-Σελ. 141 Αποστολική Διακονία 33.Ε.α.16-18 Άρθρ.3.-Για τους τακτικούς υπαλλήλους της Αποστολικής Διακονίας της Εκκλησίας της Ελλάδος του άρθρ. 1 του παρόντος, εφαρμόζονται περαιτέρω και οι λοιπές διατάξεις του Νόμ. 103/75, όπως αυτές τροποποιήθηκαν και ισχύουν. Σελ. 220,02 Τεύχος 781-Σελ. 142 33.Ε.α.18 Αποστολική Διακονία